smcproject/ml-wiki-sentences huggingface dataset:
ഒപ്പം ഗന്ധകവും മാംസവും കത്തുന്ന ദുർഗന്ധം സങ്കല്പിക്കുകയും അഗ്നിനാവുകൾ സ്വന്തം ശരീരത്തെ പുണരുന്നത് അറിയുകയും വേണം.
രക്ഷാമാർഗ്ഗം
തുടർന്ന് അനന്തകാലത്തേയ്ക്കുള്ള ഈ ദുരിതത്തിൽ നിന്ന് രക്ഷപെടാൻ എന്താണു വഴിയെന്ന് അഭ്യാസി സ്വയം ചോദിക്കുന്നു:  കുരിശിൽ യേശു അർപ്പിച്ച രക്ഷാകരമായ ബലിയിലൂടെ എന്നാണ്‌ മറുപടി.
അതിനാൽ യേശുവിന്റെ ജീവിതത്തെ അതിന്റെ എല്ലാ വിശദാംശങ്ങളിലും ഭാവനചെയ്യാൻ അയാൾ ശ്രമിക്കുന്നു.
ആ ചരിത്രനാടകത്തിലെ ഓരോ രംഗത്തിലും സന്നിഹിതരായി അതിൽ പങ്കെടുക്കാൻ ഭാഗ്യം ലഭിച്ച മഹാവ്യക്തികളെ പിന്തുടർന്ന് അവരുടെ വസ്ത്രവിളുമ്പുകൾ ചുമ്പിക്കുന്നു.
യേശുവിന്റെ പിന്നാലെ
ഇതേവരേയുള്ള രണ്ടാഴ്ചത്തെ ധ്യാനത്തിനു ശേഷം ആത്മീയാഭ്യാസി, പീഡാനുഭവത്തിന്റെ ഓരോ ഘട്ടത്തിലും, കുരിശിന്റെ വഴിയിലെ ഓരോ രംഗത്തിലും, യേശുവിനെ അനുഗമിക്കുന്നു.
ഗദ്സമേൻ തോട്ടത്തിൽ അയാൾ യേശുവിനൊപ്പം പ്രാർത്ഥിക്കുന്നു; യേശുവിനൊപ്പം ചാട്ടവാറടിയേൽക്കുന്നതായും, മുഖത്ത് തുപ്പപ്പെടുന്നതായും, കുരിശിൽ തറയ്ക്കപ്പെടുന്നതായും സങ്കല്പിക്കുന്നു.
സഹനത്തിന്റെ ഓരോ നിമിഷത്തിലും യേശുവിനൊപ്പമുണ്ടായിരുന്ന ശേഷം അദ്ദേഹത്തോടൊപ്പം മരിച്ച് കല്ലറയിൽ സംസ്കരിക്കപ്പെടുന്നു.
അവസാനം, നാലാമത്തെ ആഴ്ച, യേശുവിനോടുകൂടി വിജയത്തോടെ ഉയിർത്തെഴുന്നേൽക്കുന്നതായും സ്വർഗ്ഗത്തിലേയ്ക്ക് ആരോഹണം ചെയ്യുന്നതായുമുള്ള സങ്കല്പത്തിലാണ്‌ ഈ അഭ്യാസം  സമാപിക്കേണ്ടത്.
ഈ ധ്യാനാനുഭവം നൽകുന്ന അനുഗൃഹീതമായ മനോഭാവം ഏതു പ്രതികൂല സാഹചര്യത്തിലും, സാത്താനെതിരായുള്ള സമരത്തിൽ യേശുവിന്റെ യോദ്ധാവായിരിക്കാൻ അഭ്യാസിയെ പ്രാപ്തനാക്കുമെന്ന് ഇഗ്നേഷ്യസ് കരുതി.
അവലംബം ↑ Ignatius Loyola and the Society of Jesus, A History of Christianity, Kenneth Scott Latourette(പുറങ്ങൾ 843-850) 1 2 The Reformation, സംസ്കാരത്തിന്റെ കഥ ആറാം ഭാഗം, വിൽ ഡുറാന്റ് (പുറങ്ങൾ 905-915) ↑ ക്രിസ്തീയ ക്ലാസ്സിക്കുകളുടെ ഗ്രന്ഥശാലയിൽ ആത്മീയാഭ്യാസങ്ങളുടെ ഇംഗ്ലീഷ് പരിഭാഷ ഓൺലൈൻ
ആദ ജഫ്രി ഈ ലേഖനം ഒരു അനാഥലേഖനമാണ് .
പാകിസ്താനിലെ ഉറുദു കവയിത്രിയാണ് ആദ ജഫ്രി (PP, TI),  (22 ആഗസ്റ്റ് 1924 – 12 മാർച്ച് 2015), "ഉറുദു കവിതയിലെ പ്രഥമ വനിത" എന്നറിയപ്പെടുന്നു.
നിരവധി കാവ്യ സമാഹാരങ്ങൾ പ്രസിദ്ധീകരിച്ചിട്ടുണ്ട്.
പാകിസ്താൻ സർക്കാരിൽ നിന്നും എഴുത്തുകാരുടെ കൂട്ടായ്മകളിൽ നിന്നും വടക്കേ അമേരിക്കയിലെയും സാഹിത്യ സംഘടനകളിൽ നിന്നും പുരസ്കാരങ്ങൾ ലഭിച്ചിട്ടുണ്ട്.
ഉത്തർപ്രദേശിലെ ബദായുനിൽ  22 ആഗസ്റ്റ് 1924,ന് ജനിച്ചു.
അസീസ് ജഹനെന്നായിരുന്നു കുട്ടിക്കാലത്തെ പേര്.
മൗലവി ബദറുൽ ഹസനായിരുന്നു പിതാവ്.
ആദയുടെ മൂന്നാം വയസിൽ അദ്ദേഹം മരിച്ചു.
മാതാവിന്റെ തണലിലാണ് പിന്നീട് വളർന്നത്.
പന്ത്രണ്ടാം വയസിൽ കവിതയെഴുതാനാരംഭിച്ചു.
ആദ ബദായുനി എന്ന പേരിലായിരുന്നു രചന.
ഭാരത സർക്കാരിൽ ഉയർന്ന ഉദ്യോഗസ്ഥനായ നൂറുൽ ഹസൽ ജഫ്രിയുമായി
29 ജനുവരി 1947 ന് ഇന്ത്യയിലെ ലക്നോവിലായിരുന്നു വിവാഹം.
വിവാഹ ശേഷം ആദ ജഫ്രി എന്ന പേരിലെഴുതാനാരംഭിച്ചു.
വിഭജനത്തിനു ശേഷം 1947 ൽ ഭർത്താവുമൊത്ത് കറാച്ചിയിലേക്കു പോയി.
സാഹിത്യ തൽപരനും എഴുത്തുകാരനുമായിരുന്ന നൂറുൽ ഹസൻ ഇംഗ്ലീഷ് - ഉറുദു പത്രങ്ങളിൽ സ്ഥിരമായി കോളങ്ങളെഴുതിയിരുന്നു.
ചരമം വരെയും പാകിസ്താനിലെ കറാച്ചിയിലായിരുന്നു സ്ഥിര താമസം.
ഉറുദു ഭാഷയുടെ പ്രോത്സാഹനത്തിനായി നിരവധി ശ്രമങ്ങൾ നടത്തി .
മൂന്നു കുട്ടികളാണ് ആദ - നൂറുൽ ദമ്പതികൾക്ക്.
സബിഹ, ആസ്മി, അമീർ.
രണ്ടു പേർ അമേരിക്കയിലാണ്.
മകൻ അമീർ ജഫ്രിയുമൊത്ത് കറാച്ചിയിലായിരുന്നു മരണം വരെയും ആദ താമസിച്ചിരുന്നത്.
വാർദ്ധക്യ സഹജമായ അസുഖങ്ങൾ നിമിത്തം  12 മാർച്ച് 2015 ന് കറാച്ചി ആശുപത്രിയിൽ വച്ചായിരുന്നു ആദയുടെ മരണം.
90 വയസ്സായിരുന്നു.
സാഹിത്യ ജീവിതം ആദ്യ കവയിത്രി
' ഉറുദു കവിതയിലെ പ്രഥമ വനിത' യായിട്ടായിരുന്നു ആദയെ പരിഗണിച്ചിരുന്നത്.
സ്ത്രീകൾ സ്വതന്ത്രമായി ചിന്തിക്കുന്നതിനും എഴുതുന്നതിനുമെതിരെ പരമ്പരാഗതമായ ഒട്ടനവധി തടസങ്ങൾ നില നിന്ന കാലത്താണ് ആധുനിക കവിതയിൽ ആദ തന്റേതായ ഇടം കണ്ടെത്തിയത് .
അമ്മയുടെയും പിന്നീട് ഭർത്താവിന്റെയും പൂർണ പിന്തുണയുണ്ടായുന്ന ആദ,  അക്തർ ശീരാനി, ജാഫർ അലി ഖാൻ അസർ ലഖ്നാവി  തുടങ്ങിയ മഹാരഥന്മാരായ ഉറുദു കവികളുടെ ശിഷ്യയുമായിരുന്നു.
ലിംഗ വവേചനമില്ലാത്ത രചനാ ശൈലിയായിരുന്നു ആദ സ്വീകരിച്ചിരുന്നത്.
, ആദയുടെ കവിത ഫെമിനിസ്റ്റ് ആശയങ്ങളാലും  സ്ത്രീകൾക്കെതിരെയുള്ള വിവേചനത്തിനും  മനുഷ്യത്വമില്ലായ്മയ്ക്കും സ്ത്രീയെ ലൈംഗിക വസ്തുവായ് കാണന്നതിനെതിരായുമുള്ള  ഉള്ളടക്കത്താൽ സമ്പന്നമായിരുന്നു.
നിരവധി ഗസലുകളാലും ഹൈക്കു കവിതകളാലും  സമ്പന്നമാണ് ആദയുടെ കവിതാ ലോകം.
ഗസൽ രചനക്ക് ആദ എന്ന തൂലികാ നാമം സ്വീകരിച്ചിരുന്നു.
1945 ൽ ആദ്യ ഗസൽ പ്രസിദ്ധീകരിച്ചു.
1950 ൽ ആദ്യ കാവ്യ സമാഹാരം പ്രസിദ്ധീകരിച്ചു.
1955 ൽ  ഡെൽഹിയിലെ ഹംദർദ് ഫൗണ്ടേഷൻ, നൂറ്റാണ്ടിലെ പ്രധാന കവയിത്രികളിലൊരാളായി ആദയെ തെരഞ്ഞെടുത്തു.
1967 ൽ പാകിസ്താൻ ലിറ്റററി ഗിൽഡിന്റെ ആദംജി സാഹിത്യ പുരസ്കാരം വേദനയുടെ നഗരം എന്ന കാവ്യ സമാഹാരത്തിനു ലഭിച്ചു, S ̲ h ̲ ahr-i Dard .
1981 ൽ അവരുടെ സാഹിത്യ സംഭാവനകളെ മുൻ നിറുത്തി പാകിസ്താൻ സാഹിത്യ  അക്കാദമി സർക്കാർ മെഡൽ ഓഫ് എക്സലൻസ് നൽകി.
1997 ൽ  മുഹമ്മദ് അലി ജിന്ന ക്വയ്ദെ ആസാം പുരസ്കാരം ലഭിച്ചു.
ആത്മോപദേശശതകം
പ്രശസ്ത സാമൂഹ്യപരിഷ്കർത്താവും ആത്മീയാചാര്യനുമായിരുന്ന ശ്രീനാരായണഗുരുവിന്റെ ഒരു പ്രമുഖ ദാർശനിക കൃതിയാണ് ആത്മോപദേശശതകം .
ദീർഘകാലത്തെ വേദാന്തപരിചയം കൊണ്ടും സ്വന്തം മനനശക്തി കൊണ്ടും ആർജ്ജിച്ചെടുത്ത തത്ത്വങ്ങളെ ഗുരു ഈ കൃതിയിൽ ക്രോഡീകരിക്കുന്നു.
പരമമായ സത്യം അറിവാണ്.
അതാണ് ആത്മാവും.
പരമാത്മാവ് അറിവിന്റെ രൂപത്തിൽ എല്ലാ വസ്തുക്കളിലും നിറഞ്ഞിരിക്കുന്നു.
ഇന്ദ്രിയനിയന്ത്രണത്തിലൂടെ ആ ആദിമഹസ്സിനെ നാം സാക്ഷാത്കരിക്കണം.
ഇതാണ് ആത്മോപദേശശതകത്തിൽ പരാമർശിക്കപ്പെടുന്ന ദർശനങ്ങളിൽ പ്രധാനപ്പെട്ടത് .
പ്രധാനമായും ആത്മാവിനെപ്പറ്റിയും  മോക്ഷത്തെപ്പറ്റിയും പ്രതിപാദിച്ചിരിക്കുന്നതു കൊണ്ട് 'ആത്മോപദേശം' എന്നും നൂറു ശ്ലോകങ്ങളിൽ നിബന്ധിച്ചിരിക്കുന്നതു കൊണ്ട് 'ശതകം' എന്നും നാമകരണം ചെയ്യപ്പെട്ടിരിക്കുന്നു.
ആത്മോപദേശം എന്നതു കൊണ്ട് ആത്മാവിനെക്കുറിച്ചുള്ള ഉപദേശമെന്നും ആത്മാവിനോട് (തന്നോടു തന്നെ) നൽകുന്ന ഉപദേശം എന്നും അർത്ഥം പറയാം.
ആത്മോപദേശശതകം ആരംഭിക്കുന്നത് ജ്ഞാനസ്വരൂപനായ പരബ്രഹ്മത്തെ പഞ്ചേന്ദ്രിയങ്ങൾ അടച്ചു വണങ്ങുവാൻ ആഹ്വാനം ചെയ്തു കൊണ്ടാണ്.
തുടർന്നുള്ള ശ്ലോകങ്ങളിൽ ബ്രഹ്മവും ആത്മാവും രണ്ടല്ലെന്നും പ്രപഞ്ചത്തിലുള്ള സകലവും ഈശ്വരന്റെ ഭിന്നരൂപങ്ങൾ മാത്രമാണെന്നുമുള്ള അദ്വൈത തത്ത്വം വെളിപ്പെടുത്തുന്നതോടൊപ്പം ഈ നിർവ്വികാര രൂപനായ  ഈശ്വരനെ  മനസ്സിലാക്കാനുള്ള മനുഷ്യന്റെ താല്പര്യമില്ലായ്മയെപ്പറ്റി ഗുരു ആറാം ശ്ലോകത്തിൽ ഇപ്രകാരം പരിതപിക്കുന്നു.
“ ഉണരണ,മിന്നിയുറങ്ങേണം,ഭുജിച്ചീ- ടണമശനം,പുണരേണ,മെന്നിവ്വണ്ണം അണയുമനേകവികൽപ,മാകയാലാ- രുണരുവതുള്ളൊരു നിർവികാരരൂപം? ”
എന്നാൽ ആത്മ ജ്ഞാനിയായവൻ ഇനി ഉറങ്ങരുത്, ലൗകിക കാര്യങ്ങളെക്കുറിച്ച് ചിന്തിക്കരുത് ,ബ്രഹ്മജ്ഞാനം പ്രാപിച്ചു ബോധപൂർവ്വം കഴിയുകയാണ് വേണ്ടത് എന്നു ഉദ്ബോധിപ്പിക്കുന്ന ഗുരു, ഒരോ വ്യക്തിയും, താനും മറ്റുള്ളവരും പരബ്രഹ്മത്തിന്റെ ഭിന്നരൂപങ്ങൾ മാത്രമെന്ന് മനസ്സിലാക്കാൻ ആവശ്യപ്പെടുന്നു.
22 മുതൽ 26 വരെയുള്ള ശ്ലോകങ്ങളിൽ മാനവ സമത്വത്തിന്റെയും പരോപകാരത്തിന്റെയും ആവശ്യകതയും പ്രാധാന്യവും ശ്രീനാരായണഗുരു ഊന്നിപ്പറയുന്നുണ്ട്.
ഇതിൽ 24-മതു ശ്ലോകം ഇങ്ങനെയാണ്.
“ അവനിവനെന്നറിയുന്നതൊക്കെയോർത്താ- ലവനിയിലാദിമമായൊരാത്മരൂപം; അവനവനാത്മസുഖത്തിനാചരിക്കു- ന്നവയപരന്നു സുഖത്തിനായ് വരേണം. ”
ഈ ശ്ലോകത്തിലെ അവസാന ഈരടികൾ പരസ്പര സ്നേഹത്തെപ്പറ്റിയുള്ള പ്രഭാഷണങ്ങളിലെല്ലാം തന്നെ ഉദ്ധരിക്കപ്പെടുന്നവയാണ്.
ഇപ്രകാരം പരബ്രഹ്മപ്രാധാന്യത്തിൽ തുടങ്ങി,ബ്രഹ്മവും ആത്മാവും തമ്മിലുള്ള ബന്ധവും,വ്യക്തികൾ തമ്മിലുള്ള ഭേദമില്ലായ്മയും എല്ലാം സവിസ്തരം വിവരിക്കുന്ന ഗുരു ഈ കൃതിയുടെ മധ്യഭാഗത്തോടടുക്കുമ്പോഴാണ് തന്റെ ഏകമത സിദ്ധാന്തം വിശദമാക്കുന്നത്.
44 മുതൽ 47 വരെയുള്ള ശ്ലോകങ്ങളുടെ ചുരുക്കം ഇപ്രകാരം ആണ്: “ എല്ലാ മതങ്ങളുടെ സാരവും ഒന്നു തന്നെ എന്ന് മനസ്സിലാക്കാതെ കുറേ അന്ധന്മാർ ആനെയെ സ്പർശിച്ച ശേഷം അവരവരുടെ അനുഭവങ്ങൾക്കനുയോജ്യമായ യുക്തി പറഞ്ഞ് ആനയെ വിവരിച്ചതു പോലെയാണ് മതവിശ്വാസികൾ ഭിന്നാഭിപ്രായങ്ങൾ പറഞ്ഞ് വഴക്കടിക്കുന്നത്. ഒരു മതക്കാരന് മറ്റൊരുവന്റെ മതം നിന്ദ്യമാണെന്നാണ് വിചാരം.എന്നാൽ എല്ലാ മതങ്ങളും ഈശ്വര സാക്ഷാത്കാരത്തിനുള്ളതാണെന്ന രഹസ്യം അറിയാൻ കഴിയുന്നതു വരെ ഒരോ മതക്കാരനും തെറ്റിദ്ധാരണയിൽ മുഴുകിയിരിക്കും.എല്ലാവരും പറയുന്നത് ഒരു മതം ആയിത്തീരുവാനാണ് ,എന്നാൽ വാദിക്കുന്നവരിൽ ആരും തന്നെ അത് ഓർക്കാറില്ല.ഭിന്ന മതങ്ങൾ അയഥാർത്ഥങ്ങളാണെന്ന് ഗ്രഹിക്കാൻ കഴിഞ്ഞ വിദ്വാന്മാർക്ക് മാത്രമേ ഈ ഏകമത സിദ്ധാന്തം എതെന്ന് അറിയുവാൻ കഴിയുകയുള്ളൂ ”
വീണ്ടും അദ്വൈത ദർശനങ്ങളുടെ ആഴങ്ങളിലേക്കു പോകുന്ന ആത്മോപദേശം ഗുരു അവസാനിപ്പിക്കുന്നതു ഓംകാര മന്ത്രം ശാന്തമായി ഓതിക്കൊണ്ട്  'അതും ഇതും' അല്ലാത്ത സച്ചിദാനന്ദനായ പരബ്രഹ്മത്തിൽ വിലയിച്ചു ചേരണമെന്ന് ഉപദേശിച്ചു കൊണ്ടാണ്.
വിലയിരുത്തൽ ചരിത്രപരമായ വീക്ഷണം
ശ്രീനാരായണഗുരുവിന്റെ  അദ്വൈത ദർശനമാണ് ആത്മോപദേശശതകം.
ഭാരതം ലോകത്തിന് സംഭാവന ചെയ്ത നിസ്തുല ചിന്താ സമ്പത്താണ് ആത്മ ബോധം.
ഈ ആത്മ തത്ത്വത്തിന് പല വ്യാഖ്യാനഭേദങ്ങളുണ്ടായിട്ടുണ്ട്.
എന്നാൽ കേരളീയനായ ശങ്കരാചാര്യരുടെ അദ്വൈത വാദം അവയിലെല്ലാം സർവ്വോത്തമമായി പരിഗണിക്കപ്പെടുന്നു.
കേരളത്തിന്റെ പാരമ്പര്യ മഹിമയിലുള്ള ഈ ആത്മിക ദർശനത്തിന് ആധുനിക കാലത്ത് സിദ്ധിച്ച വികാസമായി ശ്രീനാരായണന്റെ കൃതികളെ , പ്രത്യേകിച്ച് ആത്മോപദേശശതകത്തെ കാണാൻ കഴിയും.
ഈ കൃതിയിൽ ഗുരു വേദാന്ത ചിന്തകളെ നവീന മാനവികതയുമായി ഇണക്കി ചേർത്തിരിക്കുകയാണ് .
സാഹിത്യപരമായ വീക്ഷണം
ഒരു തത്ത്വജ്ഞന്റെ സത്യബോധവും ഒരു കവീന്ദ്രന്റെ കാവ്യബോധവും ഈ കൃതിയിൽ ആദിയോടന്തം പ്രകടമാവുന്നുണ്ട് .
അതോടൊപ്പം  ചിന്തയിലും ഭാഷാപ്രയോഗത്തിലും ഉള്ള വിശേഷ ഭാവങ്ങളും ദർശിക്കാവുന്നതാണ്.
പൊതുവേ ഗഹന കാഠിന്യമേറിയ ഭാഷയും ചിന്തയും ആയതിനാൽ സാധാരണ വായനക്കാർക്ക് വ്യാഖ്യാനം കൂടാതെ ഈ കൃതി ആശയം പൂർണ്ണമായും മനസ്സിലാക്കാൻ പ്രയാസമാണ്.
സാമൂഹ്യപരമായ വീക്ഷണം
ഒരു മതത്തിൽ തന്നെ പല ജാതികളും,ഒരേ ജാതിയിൽ തന്നെ പല ഉപജാതികളുമായി സ്വയം തീർത്ത മതിൽക്കെട്ടുകൾക്കുള്ളിൽ  ജീവിക്കുകയും തൊട്ടുകൂടായ്മ തുടങ്ങിയ അനാചാരങ്ങൾ കൊടികുത്തി വാഴുകയും ചെയ്ത ഒരു കാലഘട്ടത്തിലാണ് ഗുരു ആത്മോപദേശശതകത്തിലൂടെ തന്റെ ഏകമത സിദ്ധാന്തം വ്യക്തമാക്കുന്നത്.
മതവും ദൈവവിചാരവും അദ്ദേഹത്തിന് ജനങ്ങളെ ഭൂതകാല ജീർണ്ണതയിലേക്ക് നയിക്കാനുള്ള മാർഗ്ഗങ്ങളായിരുന്നില്ല, പ്രത്യുത അവ സാമൂഹിക പുരോഗതിക്കും മാനവ  ഐക്യത്തിനും വേണ്ടിയുള്ള ജിഹ്വകൾ ആയിരുന്നു.
മലയാള സാഹിത്യത്തെ സാമൂഹിക ചിന്തയുടെ ആഴങ്ങളിലേക്കും പരുപരുത്ത ജീവിത യാഥാർത്ഥ്യങ്ങളിലേക്കും നയിക്കുവാൻ ആത്മോപദേശശതകം അടക്കമുള്ള ഗുരുദേവന്റെ കൃതികൾ പ്രേരകമായതായി കരുതപ്പെടുന്നു .
ആത്മോപനിഷത്ത് ഹൈന്ദവഗ്രന്ഥങ്ങൾ എന്ന പരമ്പരയുടെ ഭാഗം ഹൈന്ദവഗ്രന്ഥങ്ങൾ വേദങ്ങൾ ഋഗ്വേദം യജുർ‌വേദം സാമവേദം അഥർ‌വവേദം വേദവിഭാഗങ്ങൾ സംഹിതകൾ ബ്രാഹ്മണം ആരണ്യകം ഉപനിഷദ് ഉപനിഷത്തുകൾ (108) ഐതരേയം ബൃഹദാരണ്യകം ഈശം തൈത്തിരീയം കേനം മുണ്ഡകം മാണ്ഡൂക്യം പ്രശ്നം കഠം ഛാന്ദോഗ്യം വേദാംഗങ്ങൾ ശിക്ഷ ഛന്ദസ്സ് വ്യാകരണം നിരുക്തം ജ്യോതിഷം കൽപം പുരാണങ്ങൾ (18) 1.
അഥർവവേദത്തിൽ ശൗനകശാഖയിൽ ഉൾപ്പെട്ട ഒരു ഉപനിഷത് ആണു ആത്മോപനിഷത്.
ആത്മാവ്, അന്തരാത്മാവ്, പരമാത്മാവ് എന്നീ വിധത്തിലുള്ള പരമമായ ആത്മാവായ അംഗിരസ്സിനെ പ്രതിപാദിചു ആത്മാവിൻ അർത്ഥം അന്വെഷികുന്ന ഒരു ഉപനിഷത് ആണു ആത്മോപനിഷത്.
സാധാരണ ഉപനിഷതുകളെ പൊലെ സംവാദമായൊ കഥ ആയോ പ്രതിപാതിക്കുന്നതിനു പകരം ഒരു ലേഖനം പോലെ ആണു ആത്മോപനിഷത് തയ്യാറാക്കിയിരിക്കുന്നതു.
ആത്മാവിനേ പറ്റി ഉള്ള ഉപനിഷത് ആയതു കൊണ്ടാകണം ആത്മോപനിഷത് എന്ന പെരു വരാൻ കാരണം.
അംഗിരസ്സെന്ന പരമാത്മാവ്.....
ആത്മാവ്,അന്തരാത്മാവ്,പരമാത്മാവ് എന്നീ മൂനു വിധത്തിൽ ഉണ്ടായി.
ആത്മാവ്
ശരീരത്തിലെ തൊലി,ചർമ്മം,മാംസം,മുടി,അംഗുഷ്ട്ം,വിരലുകൾ,നട്ടെല്ല്,നഖം,കണങ്കാൽ,
വയർ,നാഭി,മൂത്രേന്ദ്രിയം,കടി പ്രദേശം,ജംഘം,കഴുത്ത്,ചെവി,പുരികം,നെറ്റി,ബാഹുപാർശ്വം,ശിരസ്സ്,ധമനികൾ,
കണ്ണുകൾ ഇവയാണു അജ്ഞരുടെ ദൃഷ്ടിയിൽ ആത്മാവിന്റെ സ്വരൂപം.
അവ ജനനമരണതോട് കൂടിയതാണു അന്തരാത്മാവ്
ഭൂമി,ജലം,തേജസ്സ്,വായു,്ആകാശം തുടങ്ങിയ ദ്രവ്യങളും ഇചഛ-ദ്വേഷസുഖ-
ദുഖാദി ഗുണങ്ങളും കാമം,മോഹം,തർക്കം,വിതർക്കം,സ്മ്രുതി,ലിംഗം,ഉതാത്തം,അനുദാത്തം,ഹ്രിസ്വം,ദീർഘം,പ്ലുതം തുടങ്ങിയ 
സ്വരഭേദങള്ളും സ്ഖലിതം,ഗർജിതം,സ്ഫുടിതം,മ്രുദിതം,നൃത്യം,ഗീതം,വാദ്യം തുടങിയ ധ്വനി രൂപങ്ങളും പ്രളയവിജൃംഭണാദികളാൽ 
ശ്രൊതാവ്,ഘ്രാതാവ്,രസയിതാവ്,നേതാവ്,കർത്താവ്,വിജ്നാതാവ്,പുരാണപുരുഷൻ,ന്യായം,മീമാംസ തുടങ്ങിയ ധർമ്മ 
ശാസ്ത്രങ്ങളും അവയിലെല്ലാം അന്തര്യാമിയായി ശ്രവണം,ഘ്രാണനം,ആകർഷണം എന്നിവയും കർമ്മവിശേഷങ്ങളും ഈ അന്തരാത്മാവ് അനുഷ്ടിക്കുന്നു പരമാത്മാവ്
പരമാത്മാവ് കോടികണക്കിന് ജീവികളാൽ ഈശ്വരരൂപത്തിൽ ആരാധിക്കപ്പെടുന്നതിനാൽ ഉണ്ടാകുന്നു
ആദം (മൊറോക്കൻ സിനിമ) ഇംഗ്ലീഷ് വിലാസം https://ml.wikipedia.org/wiki/Adam_(2019_Moroccan_film)
മറിയം തൗസാനി സംവിധാനം ചെയ്ത 2019 ലെ മൊറോക്കൻ നാടക ചിത്രമാണ് ആദം .
2019 ലെ കാൻ ഫിലിം ഫെസ്റ്റിവലിൽ അൺ സെർട്ടെയ്ൻ റിഗാർഡ് വിഭാഗത്തിലാണ് ഇത് പ്രദർശിപ്പിച്ചത്.
92-ാമത് അക്കാദമി അവാർഡിൽ മികച്ച അന്താരാഷ്ട്ര ഫീച്ചർ ഫിലിമിനുള്ള മൊറോക്കൻ എൻട്രിയായി ഇത് തിരഞ്ഞെടുക്കപ്പെട്ടു.
റോട്ടൻ ടൊമാറ്റോസിൽ, 22 നിരൂപകരിൽ നിന്നുള്ള നിരൂപണങ്ങളെ അടിസ്ഥാനമാക്കി ഈ ചിത്രത്തിന് 86% അംഗീകാരമുണ്ട്.
ശരാശരി റേറ്റിംഗ് 6.6/10.
അവലംബം പുറംകണ്ണികൾ Adam ഇന്റർനെറ്റ് മൂവി ഡാറ്റാബേസിൽ
ആത്മാർപ്പണം
1956-ൽ പുറത്തിറങ്ങിയ മലയാള ചലച്ചിത്രമാണ് ആത്മാർപ്പണം .
ഫിലിംകൊ പ്രൊഡക്ഷൻസ് നിർമിച്ച ആത്മാർപ്പണം  സംവിധാനം ചെയ്തത് ജി.ആർ. റാവു ആണ്.
പ്രസ്തുത ചിത്രത്തിന്റെ തിരക്കഥയും സംഭാഷണവും എഴുതിയത് കെ.പി. കൊട്ടരക്കരയും, അഭയദേവ് എഴുതിയ എട്ടു ഗാനങ്ങൾക്ക് ഈണം നൽകിയത് വി. ദക്ഷിണാമൂർത്തിയും ആയിരുന്നു.
സോഹൻലാൽ നൃത്തസംവിധാനം നടത്തിയപ്പോൾ നൃത്തം ചെയ്തത് കുശലകുമാരിയും ബോംബെ മീനാക്ഷിയും കൂടിയും ആയിരുന്നു.
എഡിറ്റിംഗ് എം.കെ. രമണി നിർവഹിച്ചു.
മെരിലാൻഡിൽ നിർമിച്ച ഈ ചിത്രം വിതരണം നടത്തിയത് ഫിലിം ഡിസ്ട്രിബ്യൂട്ടിംഗ് കമ്പനിയാണ് 1956 മാർച്ച് 23-ന് ഇത് തിയേറ്ററുകളിലെത്തി.
തിക്കുറിശ്ശി സുകുമാരൻ നായർ ബി.എസ്. സരോജ പ്രേം നസീർ കൊട്ടാരക്കര ശ്രീധരൻ നായർ എസ്.പി. പിള്ള ബഹദൂർ മുട്ടത്തറ സോമൻ മുത്തയ്യ വിജയം എം.ആർ. തങ്കം പിന്നണിഗായകർ
എ.എം. രാജ ജിക്കി പി. ലീല ശൂലമംഗലം രാജലക്ഷ്മി ടി.എസ്. കുമരേശ് അവലംബം പുറത്തേക്കുള്ള കണ്ണികൾ ഇന്റ്ർനെറ്റ് മൂവി ഡാറ്റാബേസിൽ നിന്ന്
ആത്മിക ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
ആത്മിക ഇന്ത്യൻ ചലച്ചിത്ര അഭിനേത്രിയും മോഡലും ആണ് തമിഴ് ചലച്ചിത്ര രംഗത്തെ താരമാണ്.
ആദം (ചെറുകഥ)
2016ലെ കേരള സാഹിത്യ അക്കാദമിയുടെ മികച്ച കഥാസമാഹാരത്തിനുള്ള പുരസ്കാരം നേടിയ കൃതിയാണ് എസ്. ഹരീഷിന്റെ ആദം മികച്ച ചെറുകഥയ്ക്കുള്ള വി.പി. ശിവകുമാർ സ്മാരക കേളി അവാർഡും തോമസ് മുണ്ടശ്ശേരി കഥാപുരസ്‌കാരവും ഇതിനു ലഭിച്ചിട്ടുണ്ട്.
‘ആദം’ എന്ന കഥയ്‌ക്കൊപ്പം മാവോയിസ്റ്റ്, നിര്യാതരായി, കാവ്യമേള, മാന്ത്രിക വാൽ, ചപ്പാത്തിലെ കൊലപാതകം, വേട്ടയ്‌ക്കൊരു മകൻ, രാത്രികാവൽ, ഒറ്റ എന്നിങ്ങനെ ഒൻപതു കഥകളുടെ സമാഹാരമാണ് ഇത്.
ആദം അഫ്സേലിയസ് ഇംഗ്ലീഷ് വിലാസം https://ml.wikipedia.org/wiki/Adam_Afzelius
സ്വീഡിഷ് വൈദ്യശാസ്ത്രജ്ഞനായ ആദം അഫ്സേലിയസ് ഒരു സസ്യശാസ്ത്ര പണ്ഡിതൻകൂടിയായിരുന്നു ' (1750–1837).
അഫ്സേലിയസ് 1750-ൽ സ്വീഡനിലെ ലാർഫ് നഗരത്തിൽ ജനിച്ചു.
പൊതുരംഗത്തും ഭരണത്തിലും അഫ്സേലിയസ് തന്റെ വ്യക്തിമുദ്ര പതിപ്പിച്ചിട്ടുണ്ട്.
സഞ്ചാരപ്രിയനും പ്രകൃതിപഠനത്തിൽ തത്പരനുമായിരുന്ന ഇദ്ദേഹം 1792 മുതൽ ഏതാനും വർഷക്കാലം പശ്ചിമാഫ്രിക്കൻ തീരത്ത് താമസിക്കുകയുണ്ടായി.
1797-98-ൽ ലണ്ടനിലെ സ്വീഡിഷ് പ്രതിനിധി കാര്യാലയത്തിൽ ഇദ്ദേഹം ഒരു പ്രധാനോദ്യോഗസ്ഥനായിരുന്നു.
1812-ൽ സ്വീഡനിലെ മുഖ്യവിദ്യാഭ്യാസകേന്ദ്രമായ ഉപ്സാല സർവകലാശാലയിൽ വൈദ്യശാസ്ത്ര പ്രൊഫസറായി നിയമിതനായി.
വൈദ്യശാസ്ത്രരംഗങ്ങളിൽ ഇദ്ദേഹത്തിന്റെ പ്രാഗല്ഭ്യം അതോടെ അംഗീകരിക്കപ്പെട്ടു.
സ്വീഡനിൽ ജനിച്ച മറ്റൊരു സസ്യശാസ്ത്രജ്ഞനായ കാൾ ലിനയസിന്റെ (1707-78) ബഹുമാനാർഥം ഉപ്സാലയിൽ ലിനയസ് ഇൻസ്റ്റിറ്റ്യൂട്ട് സ്ഥാപിക്കുന്നതിൽ മുൻകൈയെടുത്തത് അഫ്സേലിയസ് ആയിരുന്നു.
ലിനയസിന്റെ ജീവചരിത്രവും നിരവധി ശാസ്ത്രപ്രബന്ധങ്ങളും ഇദ്ദേഹം പ്രസിദ്ധീകരിച്ചിട്ടുണ്ട്.
1792 മുതൽ അദ്ദേഹം ആഫ്രിക്കയുടെ പടിഞ്ഞാറൻ തീരത്ത് ചെലവഴിച്ചു.
1812ൽ ഉപ്സല സർവകലാശാലയിലെ പ്രൊഫസ്സർ ആയി മാറി.
1837ൽ ഉപ്സലയിൽ അദ്ദേഹം മരിച്ചു.
പുസ്തകങ്ങൾ Genera Plantarum Guineensium 1804 അവലംബം This article incorporates text from a publication now in the public domain : {{ cite encyclopedia }} : Invalid | ref=harv ( help ) Pont, A. C. 1995 The Dipterist C. R. W. Wiedemann (1770–1840).
His life, work and collections.
Steenstrupia 21 125-154 http://www.mushroomthejournal.com/greatlakesdata/Authors/Afzelius604.html http://www.darwinproject.ac.uk/namedef-39 http://www.facebook.com/pages/Adam-Afzelius/109338339093014 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഫ്സേലിയസ്, ആദം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഇവാ ഫെൽഡ്‌മാൻ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇവാ ഫെൽഡ്‌മാൻ
ഇവാ ലൂസിൽ ഫെൽഡ്‌മാൻ, ഒരു അമേരിക്കൻ ഫിസിഷ്യൻ-സയന്റിസ്റ്റും ന്യൂറോ ഡിജനറേറ്റീവ് രോഗത്തെക്കുറിച്ചുള്ള ലോകത്തെ മുൻനിര അധികാരികളിൽ ഒരാളുമാണ്.
ഇംഗ്ലീഷ്: Eva Lucille Feldman.
നിലവിൽ, മിഷിഗൺ സർവകലാശാലയിലെ റസ്സൽ എൻ. ഡിജോംഗ് ന്യൂറോളജി പ്രൊഫസറായും മിഷിഗൺ മെഡിസിനിലെ ന്യൂറോ നെറ്റ്‌വർക്ക് ഫോർ എമർജിംഗ് തെറാപ്പിസ്, എഎൽഎസ് സെന്റർ ഓഫ് എക്‌സലൻസ് എന്നിവയുടെ ഡയറക്ടറായും സേവനമനുഷ്ഠിക്കുന്നു.
ജെയിംസ് ഡബ്ല്യു ആൽബേഴ്‌സ് ഡിസ്റ്റിംഗ്വിഷ്ഡ് യൂണിവേഴ്‌സിറ്റി പ്രൊഫസർ ഓഫ് ന്യൂറോളജി എന്ന പേരിലും അവർ അടുത്തിടെ തിരഞ്ഞെടുക്കപ്പെട്ടു.
ന്യൂറോഡീജെനറേറ്റീവ് രോഗത്തിന്റെ നിർണായക മേഖലകളിൽ ബയോമെഡിക്കൽ ഗവേഷണത്തിനും ക്ലിനിക്കൽ പരിചരണത്തിനും ഫെൽഡ്മാൻ സംഭാവനകൾ നൽകിയിട്ടുണ്ട്.
അവളുടെ പ്രാഥമിക ശ്രദ്ധ അമിയോട്രോഫിക് ലാറ്ററൽ സ്ക്ലിറോസിസ് (ALS) , അൽഷിമേഴ്‌സ് രോഗം , വൈജ്ഞാനിക തകർച്ച , പ്രമേഹത്തിന്റെയും അമിതവണ്ണത്തിന്റെയും ന്യൂറോളജിക്കൽ സങ്കീർണതകൾ, അതുപോലെ തന്നെ പാരിസ്ഥിതിക വിഷങ്ങൾ നാഡീവ്യവസ്ഥയെ എങ്ങനെ ബാധിക്കുന്നു.
ഈ രോഗങ്ങളെ ചികിത്സിക്കുന്നതിനായി സ്റ്റെം സെൽ തെറാപ്പി വികസിപ്പിക്കുന്നതിനെക്കുറിച്ച് അവർ അഗ്രഗാമിയായ ഗവേഷണം നടത്തിയിട്ടുണ്ട്.
അമേരിക്കയിലെ മികച്ച ഡോക്ടർമാരുടെ പട്ടികയിൽ വർഷം തോറും ലിസ്റ്റ് ചെയ്യപ്പെടുന്ന അവർ അസോസിയേഷൻ ഓഫ് അമേരിക്കൻ ഫിസിഷ്യൻസിലും നാഷണൽ അക്കാദമി ഓഫ് മെഡിസിനിലും അംഗമാണ്.
അമേരിക്കൻ അസോസിയേഷൻ ഫോർ ദി അഡ്വാൻസ്‌മെന്റ് ഓഫ് സയൻസിന്റെ ഫെല്ലോ ആണ് അവർ.
ഫെൽഡ്മാൻ 500-ലധികം ലേഖനങ്ങളും 70 പുസ്തക അധ്യായങ്ങളും [(Google Scholar h-index = 109) NIH ധനസഹായം നൽകുന്നു, കൂടാതെ അവളുടെ ശ്രദ്ധേയമായ ഔദ്യോഗിക ജിവിതത്തിൽ ഉടനീളം നിരവധി അവാർഡുകളും ബഹുമതികളും ലഭിച്ചിട്ടുണ്ട്.
ഇവാ ഫെൽഡ്‌മാൻ ഇന്ത്യാനയിലാണ് വളർന്നത്.
എർലാം കോളേജിൽ ബയോളജിയിൽ ബിരുദാനന്തര ബിരുദം പൂർത്തിയാക്കി, തുടർന്ന് യൂണിവേഴ്‌സിറ്റി നോട്രെ ഡാമിൽ സുവോളജിയിൽ എം.എസ്. തുടർന്ന് ഇവാ  അവളുടെ എംഡിയും പിഎച്ച്‌ഡിയും ചെയ്തു.
മിഷിഗൺ സർവകലാശാലയിൽ റാക്കാം പണ്ഡിതയായി.
അവൾ ജോൺസ് ഹോപ്കിൻസിൽ ന്യൂറോളജി റെസിഡൻസി പൂർത്തിയാക്കി, അവിടെ ചീഫ് റെസിഡന്റായി സേവനമനുഷ്ഠിച്ചു, കൂടാതെ  മെഡിക്കൽ ടീച്ചിംഗിനും മികവിനുമുള്ള ജോൺസ് ഹോപ്കിൻസ് അവാർഡ് ലഭിച്ച ആദ്യത്തെ ന്യൂറോളജിസ്റ്റായി.
ഡോ. ഇവാ  പിന്നീട് ദീർഘകാല ഉപദേശകനായ ഡോ. ജെയിംസ് ആൽബേഴ്‌സിനൊപ്പം, മിഷിഗൺ യൂണിവേഴ്‌സിറ്റിയിൽ ന്യൂറോ മസ്‌കുലർ ഡിസോർഡേഴ്‌സ് ഫെലോഷിപ്പ് പൂർത്തിയാക്കി, റഫറൻസുകൾ ↑
ഇവാ ബെക്സെൽ ഇംഗ്ലീഷ് വിലാസം https://ml.wikipedia.org/wiki/Eva_Bexell
കുട്ടികളുടെ പുസ്തകങ്ങളുടെ സ്വീഡിഷ് എഴുത്തുകാരിയായിരുന്നു ഇവാ ബെക്സെൽ (ജനനം: 1945).1976 ൽ അവർ പ്രോസ്റ്റൻസ് ബാൺബാൺ എന്ന പുസ്തകം പ്രകാശനം ചെയ്തു ഡാനിഷ്, ഇംഗ്ലീഷ്, ഫിന്നിഷ്, ജാപ്പനീസ്, നോർവീജിയൻ, ജർമൻ എന്നീ ഭാഷകളിലേയ്ക്ക് ഈ പുസ്തകങ്ങൾ വിവർത്തനം ചെയ്യപ്പെട്ടിട്ടുണ്ട്.
2007 നവംബറിൽ 560,000 പകർപ്പുകൾ വിറ്റഴിച്ചു.
മോർഫാർ പ്രോസ്റ്റൻസിൻറെ മൂന്ന് പുസ്തകങ്ങൾ ഓഡിയോ പുസ്തകങ്ങളായി റിലീസ് ചെയ്തു.
അതിൽ മാർഗരെത ക്രോക്കിനെ കുറിച്ചും വിവരണമുണ്ട്.
പ്രോസ്റ്റൻസ് ബാൺബാണും കലാബലിക് ഹോസ് മർഫർ പ്രോസ്റ്റനും റേഡിയോ പരമ്പരയായി ഇത് 1975 ൽ സംപ്രേഷണം ചെയ്തു, ഒപ്പ് ഒക്ക് ഹോപ്പ, മർഫർ പ്രോസ്റ്റൻ!
1992-ൽ റെക്കോർഡ് ചെയ്തിരുന്നു .
അവാർഡുകൾ 1987: BMF-plaketten (children's book) 2003: Emilpriset അവലംബം
ഇവാനെ എറ്റ് ക്രിസ്റ്റൈൻ ലോറെല്ലെ ഒ പിയാനോ ഇംഗ്ലീഷ് വിലാസം https://ml.wikipedia.org/wiki/Yvonne_et_Christine_Lerolle_au_piano Yvonne et Christine Lerolle au piano
ഫ്രഞ്ച് ചിത്രകാരനായ പിയറി-അഗസ്റ്റെ റെനോയ്ർ 1897-ൽ ചിത്രീകരിച്ച എണ്ണച്ചായാചിത്രം (73 x 92 സെന്റീമീറ്റർ) ആണ് ഇവാനെ എറ്റ് ക്രിസ്റ്റൈൻ ലോറെല്ലെ ഒ പിയാനോ.
പാരിസിലെ മുസി ഡി എൽ ഒറാഞ്ചീരിയിൽ ഈ ചിത്രം സൂക്ഷിച്ചിരിക്കുന്നു.
1897-ൽ പൂർത്തിയായ ഈ ചിത്രം ചിത്രകാരൻ ചിത്ര പ്രദർശനത്തിൽ സമർപ്പിച്ചപ്പോൾ ഹെൻറി റൗജൺ വാങ്ങി.
സ്റ്റീഫൻ മല്ലർമെയുടെ പ്രേരണയാൽ, പാരീസിലെ ലക്സംബർഗ് പാലസിൽ സ്ഥിരമായി പ്രദർശിപ്പിക്കുന്നതിനുവേണ്ടി റൗജൺ ജീവിച്ചിരിക്കുന്ന കലാകാരന്മാരുടെ സമകാലീന ചിത്രങ്ങളുടെ ഒരു ശേഖരമുണ്ടാക്കാൻ ഉദ്ദേശിച്ചു.
പത്തൊൻപതാം നൂറ്റാണ്ടിന്റെ അവസാനത്തിൽ റെനോയിർ പിന്നീട് ഏറ്റവും പ്രശസ്തനായ ഫ്രഞ്ച് കലാകാരന്മാരിൽ ഒരാളായി മാറി.
ഇന്ന് ഈ ചിത്രം മ്യൂസി ഡി എൽ ഒറാഞ്ചീരിയിൽ പ്രദർശിപ്പിച്ചിരിക്കുന്നു.
അവലംബം പുറം കണ്ണികൾ (in English) Yvonne and Christine Lerolle at the Piano (Musée de l'Orangerie) Yvonne e Christine Lerolle al piano Archived 2019-03-29 at the Wayback Machine .
Le destin brisé de Christine et Yvonne Yvonne et Christine Lerolle au piano , ca.
1897; Renoir
ഇവാ ബ്രൗൺ ഇംഗ്ലീഷ് വിലാസം https://ml.wikipedia.org/wiki/Eva_Braun
ഇവാ അന്ന പോള ഹിറ്റ്ലർ (മുമ്പ്, ബ്രൌൺ; ജീവിതകാലം: 6 ഫെബ്രുവരി 1912 - ഏപ്രിൽ 30, 1945), ദീർഘകാലം ഹിറ്റ്‌ലറിന്റെ പങ്കാളിയും ഏതാണ്ട് 40 മണികൂറിൽ താഴെ അദ്ദേഹത്തിൻറെ പത്നിയുമായിരുന്നു.
17 വയസുള്ളപ്പോൾ ഹിറ്റലറുടെ സ്വകാര്യ ഫോട്ടോഗ്രാഫറായിരുന്ന ഹെൻ‌റിക് ഹോഫ്മാന്റെ കീഴിൽ ഒരു മോഡലും അസിസ്റ്റന്റും ആയിരുന്നകാലത്ത് മ്യൂണിക്കിൽവച്ചാണ് ബ്രൌൺ ഹിറ്റ്‌ലറെ കണ്ടുമുട്ടിയത്.
ഏകദേശം രണ്ട് വർഷക്കാലത്തിനുശേഷമാണ് അവൾ പലപ്പോഴും ഹിറ്റ്ലറെ കാണാൻ തുടങ്ങിയത്.
അവരുടെ ആദ്യകാല സമാഗതത്തിൽ അവൾ രണ്ടുതവണ ആത്മഹത്യയ്ക്ക് ശ്രമിച്ചിരുന്നുവെന്നു പറയപ്പെടുന്നു.
1936 ആയപ്പോഴേക്കും ബെർച്തെസ്ഗാഡന് സമീപമുള്ള ബെർഗോഫിലെ അദ്ദേഹത്തിന്റെ കുടുംബത്തിന്റെ ഭാഗമായി മാറിയിരുന്ന അവൾ രണ്ടാം ലോകമഹായുദ്ധത്തിലുടനീളം അവിടെ ഒരു സുരക്ഷിതജീവിതം നയിച്ചിരുന്നു.
ഒരു ഫോട്ടോഗ്രാഫറായിരുന്ന ബ്രൌൺ ഇന്ന് അവശേഷിക്കുന്ന ഹിറ്റ്ലറുടെ പല കളർ ഫോട്ടോഗ്രാഫുകളും ചലനചിത്രങ്ങളും എടുത്തിരുന്നു.
ഹിറ്റ്‌ലറുടെ ആന്തരിക സാമൂഹിക വലയത്തിലെ ഒരു പ്രധാന വ്യക്തിത്വമായിരുന്ന അവൾ, പക്ഷേ സഹോദരി ഗ്രെറ്റിൽ ഹിറ്റ്ലറുടെ സ്റ്റാഫിലെ SS ലെയ്സൻ ഓഫീസറായിരുന്ന ഹെർമൻ ഫെഗെലിനെ വിവാഹം കഴിക്കുന്ന 1944 പകുതി വരെ അദ്ദേഹത്തോടൊപ്പം പൊതുപരിപാടികളിൽ പങ്കെടുത്തിരുന്നില്ല.
രണ്ടാലോകമഹാ യുദ്ധത്തിന്റെ അവസാനത്തിൽ നാസി ജർമ്മനി തകർന്നുകൊണ്ടിരിക്കവേ, ബ്രൌൺ ഹിറ്റ്ലറോട് വിശ്വസ്തത പുലർത്തിക്കൊണ്ട് ബെർലിനിലേക്ക് പോകുകയും റീച്ച് ചാൻസലറിക്ക് താഴെ അതിശക്തമാക്കിയ ഫ്യൂഹ്റർബങ്കറിൽ അദ്ദേഹത്തോടൊപ്പം ഉണ്ടായിരുന്നു.
1945 ഏപ്രിൽ 29 ന് ചെമ്പട അയൽ‌പ്രദേശത്തുകൂടി കടന്നു പോകുമ്പോൾ, ഹ്രസ്വമായ ഒരു സാധാരണ ചടങ്ങിനിടെ 56 കാരനായ ഹിറ്റ്ലറും 33 വയസ് പ്രായമുണ്ടായിരുന്ന ബ്രൌണും വിവാഹം കഴിച്ചു.
40 മണിക്കൂറിനുള്ളിൽ, അവർ ബങ്കറിലെ ഒരു സ്വീകരണമുറിയിൽ ഒരുമിച്ച് ആത്മഹത്യ ചെയ്തു.
അവൾ സയനൈഡ് ഗുളികയിൽ കടിച്ചും ഹിറ്റ്ലർ തലയ്ക്ക് വെടിവച്ചുമാണ് കൃത്യം നടത്തിയതെന്നു പറയപ്പെടുന്നു.
ഹിറ്റ്‌ലറുമായുള്ള ബ്രൌണിന്റെ ബന്ധത്തെക്കുറിച്ച് ജർമ്മൻ പൊതുജനങ്ങൾക്ക് അറിയില്ലായിരുന്നു.
ആദ്യകാലം ഇവായുടെ മാതാവ് ഫ്രാൻസിസ്ക ബ്രൌൺ.
സ്കൂൾ അദ്ധ്യാപകനായിരുന്ന ഫ്രീഡ്രിക്ക് "ഫ്രിറ്റ്സ്" ബ്രൌണിന്റെയും (ജീവിതകാലം: 1879-1964) ഫ്രാൻസിസ്ക "ഫാനി" ക്രോൺബെർഗറുടേയും (ജീവിതകാലം: 1885-1976) രണ്ടാമത്തെ പുത്രിയായിരുന്ന ഇവാ ബ്രൌൺ മ്യൂണിക്കിൽ ജനിച്ചു.
വിവാഹത്തിന് മുമ്പ് അമ്മ തുന്നൽക്കാരിയായി ജോലി ചെയ്തിരുന്നു.
അവൾക്ക് ഇൽസെ (1909-1979) എന്നപേരിൽ ഒരു മൂത്ത സഹോദരിയും ഒരു മാർഗരറ്റ് (ഗ്രെറ്റ്) (1915-1987) എന്നുപേരായ ഒരു അനുജത്തിയുമുണ്ടായിരുന്നു.
ബ്രൌണിന്റെ മാതാപിതാക്കൾ 1921 ഏപ്രിലിൽ വിവാഹമോചനം നേടിയിരുന്നെങ്കിലും സാമ്പത്തിക കാരണങ്ങളാൽ 1922 നവംബറിൽ പുനർവിവാഹം ചെയ്തു (അക്കാലത്ത് അമിതമായ പണപ്പെരുപ്പം ജർമ്മൻ സമ്പദ്‌വ്യവസ്ഥയെ ബാധിച്ചിരുന്നു).
മ്യൂണിക്കിലെ ഒരു കത്തോലിക്കാ വിദ്യാലയത്തിൽനിന്ന് ബ്രൌൺ പ്രാഥമിക വിദ്യാഭ്യാസം നേടുകയും തുടർന്ന് ഒരു വർഷം സിംബാച്ച് ആം ഇന്നിലെ കോൺവെന്റിൽ ഇംഗ്ലീഷ് സിസ്റ്റേഴ്സിന്റെ ഒരു ബിസിനസ്സ് സ്കൂളിൽ പഠനം നടത്തുകയും അവിടെ അവൾക്ക് ശരാശരി ഗ്രേഡും അത്ലറ്റിക്സിൽ കഴിവും ഉണ്ടായിരുന്നു.
പതിനേഴാം വയസ്സിൽ, നാസി പാർട്ടിയുടെ (NSDAP) ഔദ്യോഗിക ഫോട്ടോഗ്രാഫറായിരുന്ന ഹെൻ‌റിക് ഹോഫ്മാന്റെ കീഴിൽ ജോലി നേടി.
തുടക്കത്തിൽ ഒരു ഷോപ്പ് അസിസ്റ്റന്റായും സെയിൽസ് ക്ലാർക്കായും ജോലി ചെയ്തിരുന്ന അവർ താമസിയാതെ ഒരു ക്യാമറ എങ്ങനെ ഉപയോഗിക്കാമെന്നും ഫോട്ടോഗ്രാഫുകൾ ഡവലപ്പ് ചെയ്യാമെന്നും പഠിച്ചിരുന്നു.
1929 ഒക്ടോബറിൽ മ്യൂണിക്കിലെ ഹോഫ്മാന്റെ സ്റ്റുഡിയോയിൽ വെച്ച് തന്നേക്കാൾ 23 വയസ്സു് കൂടുതലുള്ള ഹിറ്റ്ലറെ അവൾ‌ കണ്ടുമുട്ടി.
"ഹെർ വോൾഫ്" എന്ന് അദ്ദേഹത്തെ അവൾക്കു പരിചയപ്പെടുത്തപ്പെട്ടു.
ബ്രൌണിന്റെ സഹോദരി ഗ്രെറ്റലും 1932 മുതൽ ഹോഫ്മാനിന്റെ സ്റ്റുഡിയോയിൽ ജോലി ചെയ്യുകയും, സഹോദരിമാർ ഒരുമിച്ച് ഒരു അപ്പാർട്ട്മെന്റ് വാടകയ്ക്ക് എടുക്കുകയും ചെയ്തു.
ഗ്രെറ്റ് തന്റെ സഹോദരിയോടൊപ്പം ഹിറ്റ്‌ലറുമൊത്ത് ഒബെർസൽസ്ബെർഗിലേക്കുള്ള യാത്രകളിൽ പങ്കെടുത്തിരുന്നു.
ഹിറ്റ്‍ലറുമായുള്ള ബന്ധം
ഹിറ്റ്‌ലർ തന്റെ പാതി-മരുമകൾ ഗെലി റൗബലിനൊപ്പം 1929 മുതൽ അവരുടെ മരണം വരെ മ്യൂണിക്കിലെ പ്രിൻസ്റെഗെൻടെൻപ്ലാറ്റ്സ് 16 ലെ ഒരു അപ്പാർട്ട്മെന്റിൽ താമസിച്ചിരുന്നു..
1931 സെപ്റ്റംബർ 18 ന് റൗബലിനെ അപ്പാർട്ട്മെന്റിൽ വെടിയേറ്റ മുറിവോടെ മരിച്ച നിലയിൽ കണ്ടെത്തുകയും ഹിറ്റ്ലറുടെ പിസ്റ്റൾ ഉപയോഗിച്ച് ആത്മഹത്യ ചെയ്തതായി മനസിലാക്കപ്പെടുകയും ചെയ്തു.
ഹിറ്റ്‌ലർ അക്കാലത്ത് ന്യൂറെംബർഗിലായിരുന്നു.
ഈ ബന്ധം ഒരുപക്ഷേ അദ്ദേഹത്തിന്റെ ജീവിതത്തിലെ ഏറ്റവും തീവ്രമായതും അദ്ദേഹത്തിന് പ്രധാനമായിരുന്നതായിരുന്നു എന്നുവേണം കരുതുവാൻ.
റൗബലിന്റെ ആത്മഹത്യയ്ക്ക് ശേഷം ഹിറ്റ്‌ലർ ബ്രൌണിനെ കൂടുതലായി സന്ദർശിക്കുവാൻ തുടങ്ങി.
1932 ഓഗസ്റ്റ് 10 അല്ലെങ്കിൽ 11 ന് ബ്രൌൺ സ്വയം പിതാവിന്റെ പിസ്റ്റൾ ഉപയോഗിച്ച് നെഞ്ചിൽ വെടിവച്ച് ആത്മഹത്യയ്ക്ക് ശ്രമിച്ചിരുന്നു.
ഈ ശ്രമം ഗൗരവമുള്ളതല്ലായിരുന്നു മറിച്ച് ഹിറ്റ്ലറുടെ ശ്രദ്ധയെ ആകർഷിച്ചുവെന്ന് ചരിത്രകാരന്മാർ കരുതുന്നു.
ബ്രൌൺ സുഖം പ്രാപിച്ചതിനുശേഷം, ഹിറ്റ്ലർ അവളോട് കൂടുതൽ പ്രതിബദ്ധത കാണിക്കുകയും 1932 അവസാനത്തോടെ അവർ അനുരാഗബദ്ധരാകുകയും ചെയ്തു.
അദ്ദേഹം നഗരത്തിലായിരിക്കുമ്പോൾ പലപ്പോഴും മ്യൂണിക്കിലെ അപ്പാർട്ട്മെന്റിൽ രാത്രി മുഴുവൻ അവർ താമസിച്ചു.
1933 മുതൽ ബ്രൗൺ ഹോഫ്മാന്റെ ഫോട്ടോഗ്രാഫറായി പ്രവർത്തിച്ചു.
നാസി പാർട്ടിയുടെ ഫോട്ടോഗ്രാഫർ എന്ന നിലയിൽ ഹിറ്റ്‌ലറുടെ അനുചരന്മാർക്കൊപ്പം ഹോഫ്മാന്റെ അകമ്പടിയോടെ യാത്ര ചെയ്യാൻ ഈ സ്ഥാനം അവളെ പ്രാപ്തനാക്കി.
ഔദ്യോഗിക ജീവിതത്തിൽ പിന്നീട് ഹോഫ്മാന്റെ ആർട്ട് പ്രസ്സിൽ അവർ ജോലി ചെയ്തു.
അവളുടെ ഡയറിയുടെ അപൂർണ്ണ ഭാഗവും ജീവചരിത്രകാരനായ നെറിൻ ഗണിന്റെ വിവരണവും അനുസരിച്ച്, 1935 മെയ് മാസത്തിലാണ് ബ്രൌണിന്റെ രണ്ടാമത്തെ ആത്മഹത്യാ ശ്രമം നടന്നത്.
ഹിറ്റ്‌ലർ തന്റെ ജീവിതത്തിൽ സമയം കണ്ടെത്തുന്നതിൽ പരാജയപ്പെട്ടുവെന്ന പരാതിയിൽ അവൾ ഉറക്ക ഗുളികകൾ അമിതമായി കഴിച്ചു.
ആ ഓഗസ്റ്റിൽ ഹിറ്റ്‌ലർ ഈവയ്ക്കും സഹോദരിക്കും മ്യൂണിക്കിൽ മൂന്ന് കിടപ്പുമുറിയുള്ള ഒരു അപ്പാർട്ട്മെന്റ് നൽകുകയും അടുത്ത വർഷം സഹോദരിമാർക്ക് വാസർബർഗർ സ്ട്രീറ്റ് 12 ലെ (ഇപ്പോൾ ഡെൽപ്സ്ട്രീറ്റ്. 12)  ബൊഗൻഹൌസനിൽ ഒരു വില്ലയും നൽകി.
1936 ആയപ്പോഴേക്കും ബ്രൌൺ ഹിറ്റ്‌ലറുടെ കുടുംബത്തിൽ ബെർച്തെസ്ഗാഡന് സമീപമുള്ള ബെർഗൊഫിൽ താമസിക്കുമ്പോഴെല്ലാം ഉണ്ടായിരുന്നുവെങ്കിലും അവൾ കൂടുതലും മ്യൂണിക്കിലായിരുന്നു താമസിച്ചിരുന്നത്.
ബെർലിനിലെ ന്യൂ റീച്ച് ചാൻസലറിയിൽ ബ്രൌണിന് ആൽബർട്ട് സ്പിയറിന്റെ രൂപകൽപ്പനയിൽ പൂർത്തിയാക്കിയ സ്വന്തമായി ഒരു അപ്പാർട്ട്മെന്റും ഉണ്ടായിരുന്നു.
1935 ൽ ആദ്യമായി ന്യൂറെംബർഗ് റാലിയിൽ പങ്കെടുത്തപ്പോൾ ബ്രൗൺ ഹോഫ്മാന്റെ സ്റ്റാഫിൽ അംഗമായിരുന്നു.
ഹിറ്റ്‌ലറുടെ അർദ്ധസഹോദരി ഏഞ്ചല റൗബാൽ (മരണമടഞ്ഞ ഗെലിയുടെ മാതാവ്) തന്റെ സാന്നദ്ധ്യത്താൽ പ്രത്യേകം ശ്രദ്ധിക്കപ്പെടുകയും പിന്നീട് ബെർച്തെസ്ഗഡെനിലെ അദ്ദേഹത്തിന്റെ വീട്ടുസൂക്ഷിപ്പുകാരിയെന്ന സ്ഥാനത്ത് നിന്ന് ഒഴിവാക്കപ്പെടുകയും ചെയ്തു.
ബെർച്തെസ്ഗഡെനിലെ അദ്ദേഹത്തിന്റെ വീട്ടിൽ.
ബ്രൗണിനോടുള്ള അവളുടെ അനിഷ്ടമാണ് അവളുടെ വേർപിരിയലിന് കാരണമായതെന്ന് ഗവേഷകർക്ക് കണ്ടെത്താനായില്ല, എന്നാൽ ഹിറ്റ്ലറുടെ പരിചാരകരിലെ മറ്റ് അംഗങ്ങൾ അന്നുമുതൽ ബ്രൌണിനെ അതിശ്രേഷ്ഠയായി കണ്ടു.